Q=14	C=0	SS=0	LS=0	PS=14	DC=0	LC=0	SD=0	BS=1	G0=2	G1=1	G2=1	DLID=kaa_Latn	BODY=Nazarbaev jańa qyzmetke usynyldy | “Adyrna” ulttyq portaly\nNursultan Nazarbaev Azııadaǵy ózara yqpaldastyq jáne senim sharalary jónindegi keńestiń Danalar keńesiniń basshysy qyzmetine usynyldy, - dep habarlaıdy “Adyrna” ulttyq portaly Tengrinews.kz saıtyna silteme jasap.\nBul bastamany QR Syrtqy ister mınıstriniń orynbasary Aqan Rahmetýllın Nur-Sultanda ótken syrtqy ister mınıstrleriniń kezdesýinde aıtty.\n"Búgin Danalar keńesi týraly erejeni qabyldaýymyz kerek. Múshe memleketter konsýltatıvti-keńesshi organ qurýdy qoldady jáne múshelikke kandıdattardy usyna bastady. Búgin Danalar keńesi týraly erejeni bekitemiz. Tańerteń kezdesýde Prezıdent Qasym-Jomart Toqaev Nursultan Nazarbaevty AÓSShK jetekshiligine kandıdat retinde usyndy. Bárińiz bul kandıdatýrany qoldaısyzdar dep úmittenemin", - dedi Rahmetýllın.\nAzııadaǵy ózara yqpaldastyq jáne senim sharalary jónindegi keńes - Azııa qurlyǵy memleketterin biriktiretin halyqaralyq forým, negizgi mindeti - turaqtylyq pen qaýipsizdikti qamtamasyz etý maqsatynda Azııa memleketteri arasyndaǵy qarym-qatynas pen yntymaqtastyqty nyǵaıtý. Kezdesýdi shaqyrý ıdeıasyn alǵash ret Nursultan Nazarbaev 1992 jyly qazanda BUU Bas Assambleıasynyń 47-sessııasynda usynǵan bolatyn.\nJazyqsyz jandar qaza tapty: Nazarbaev Jańaózendegi oqıǵa týraly baıandady\nMen qaıtip oralamyn — qabyrǵadaǵy Elbasy sýreti joǵalyp ketti